Lenya Rún Taha Karim, nýr þingmaður Pírata í Reykjavíkurkjördæmi norður, er yngsti þingmaður sögunnar til að ná kjöri. Hún segir ljóst að þjóðin vilji fá fleira ungt fólk og fólk af erlendum uppruna inn á þing.
Ég held að ég sé ekki ennþá búin að meðtaka að ég sé orðin þingmaður. Ég er í rosalega miklu spennufalli en að sjálfsögðu er þetta ótrúlega góð tilfinning. Ég held að þetta sýni einmitt líka vilja þjóðarinnar um að þau vilji fá ungt fólk inn á þing - unga fólkið vill hafa rödd þarna inni - og líka bara fólk af erlendum uppruna, þessir hópar sem fá sjaldan, eða eiginlega aldrei, áheyrn í samfélaginu inn á Alþingi. Þau vilja sinn fulltrúa þarna inni.
Lenya er er tuttugu og eins árs lögfræðinemi og er 22 dögum yngri en Jóhanna María Sigmundsdóttir var þegar hún tók sæti fyrir Framsóknarflokkinn árið 2013. Hún segist ekki hafa búist við að komast inn á þing.
Ég er ennþá að reyna að svara öllum skilaboðum sem ég er búin að vera að fá, ég er að fara í nokkur viðtöl og ég þarf örugglega að reyna að skipuleggja mig aðeins, athuga hvernig ég ætla að klára skólaárið eða hvort ég ætla að klára skólaárið. Þetta verður bara spennandi að sjá
Elstur nýrra þingmanna er hins vegar Tómas Andrés Tómasson, sem varð sjötíu og tveggja ára í apríl, og er methafi hinu megin á aldurslínunni, aldrei fyrr hefur svo roskinn maður verið kosinn á þing í fysta skipti.
Yngsti þingmaður í sögunni var kjörinn í gær, Píratinn Lenya lenija Rún Taha Karim. Hún segir að kjósendur vilji greinilega ungt fólk og fólk af erlendum uppruna inn á þing. 